Claudiopolis (Bithynia)

Bithynium of Bithynion (Oudgrieks: Βιθύνιον) was 'n antieke stad geleë in Bithynia. Die perseel waar die stad geleë was is vandag die moderne dorp Bolu in Anatolië, Turkye. 

 Geskiedenis 
Strabo beskryf Bithynium as geleë bo Tius. Die dorp het die gebied rondom Salone of Salon ingesluit, wat goeie weiveld was vir beeste en bekend was vir die kaas wat daar gemaak is. Dit was die hoofstad van die Salone-distrik, en was die geboorteplek van Antinoös, Hadrianus se gunsteling, soos Pausanias ons vertel, wat byvoeg dat Bithynium anderkant is, waarmee hy waarskynlik bedoel oos van, die rivier Sangarius; en hy voeg by dat die oudste voorouers van die Bithiniërs Arkadiërs en Mantineërs was. In hierdie geval het 'n Griekse kolonie hom hier gevestig. Daarna is Bithinium Claudiopolis (Grieks: Κλαυδιόπολις) genoem, 'n naam wat die stad vermoedelik eers in die tyd van Tiberius gedra het; dit is egter vreemd dat Pausanias nie hierdie naam noem nie. Dio Cassius maak melding van die stad onder die name Bithynium en Claudiopolis.Dio Cassius, 69.11. ed. Reimarus, en sy nota. Dit het later die naam Hadriana verkry, vernoem na die Romeinse keiser Hadrianus. Die name Claudiopolis en Hadriana verskyn op munte wat hier gemunt is.

 Titulêre bisdom 

Die dorp is vroeg gekersten en het 'n aartsbiskopdom geword. 'n Aartsbiskop is gemartel onder Diocletianus. Die dorp is nie meer 'n residensiële bisdom nie, maar is steeds 'n titulêre bisdom van die Rooms-Katolieke Kerk, onder die naam Claudiopolis in Honoriade.Catholic Hierarchy 'n Voormalige titulêre bisdom onder die naam van Claudiopolis in Bithynia is onderdruk.Catholic Hierarchy

 Verwysings 

Kategorie:Geskiedenis van Turkye
Kategorie:Romeinse Ryk